Diari Oficial de la Generalitat Valenciana


Sumari del DOGV 8597, del 23-07-2019 (2019/7548)

DECRET 154/2019, de 12 de juliol, del Consell, de determinació del calendari laboral d'aplicació en l'àmbit territorial de la Comunitat Valenciana per a 2020.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2019/07/12/154/dof/vci/html**

### Dades del document

Número de DOGV
:   8597

Data del DOGV
:   23-07-2019

Secció del DOGV
:   I. DISPOSICIONS GENERALS

Número del document
:   2019/7548


Data del document
:   12-07-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Descriptors 

:   * Conselleria d'Economia Sostenible, Sectors Productius, Comerç i Treball
    * vacances retribuïdes
    * jornada de treball
    * legislació
    * dia festiu

DECRET 154/2019, de 12 de juliol, del Consell, de determinació del calendari laboral d'aplicació en l'àmbit territorial de la Comunitat Valenciana per a 2020. [2019/7548]  
L'article 37.2 del text refós de la Llei de l'Estatut dels Treballadors, aprovat mitjançant Reial decret legislatiu 2/2015, de 23 d'octubre, i l'article 45 del Reial decret 2001/1983, de 28 de juliol, estableixen que les festes laborals, que tindran caràcter retribuït i no recuperable, no podran excedir de 14 a l'any, de les quals, 2 seran locals.  
  
De conformitat amb els esmentats preceptes, per a la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, s'atorga a les comunitats autònomes la facultat de substituir les festes assenyalades en l'apartat d del punt un del citat article 45, per unes altres que per tradició les siguen pròpies. Així mateix, les comunitats autònomes podran també substituir el descans del dilluns de les festes nacionals que coincidisquen amb diumenge per la incorporació a la relació de festes de la comunitat autònoma d'unes altres que les siguen tradicionals i podran fer ús, també, de la facultat de trasllat a dilluns immediatament posterior el descans laboral corresponent a les festes que coincidisquen amb diumenge.  
Per a la determinació de les festes laborals de l'any 2020 el Consell ha pres com a criteri bàsic el respecte a les festes que major tradició tenen en el conjunt d'aquesta Comunitat Valenciana, afavorint, així mateix, que el gaudi d'aquestes festes no supose un perjudici per a l'activitat econòmica sino, al contrari, beneficie la competitivitat del conjunt de les empreses valencianes i repercutisca de manera positiva en l'ocupació.  
Es fa possible, amb l'aprovació d'aquest decret, el gaudi de les dotze festes laborals en l'àmbit de la Comunitat Valenciana i, en relació amb la determinació de les dues festes laborals de caràcter local, s'estarà al que es disposa en l'article 46 del Reial decret 2001/1983 de 28 de juliol, sol·licitant també de les corporacions locals que en la determinació de les festes laborals que a elles els correspon, tinguen en consideració tant el respecte a les tradicions com la necessitat d'afavorir l'ocupació i la competitivitat de l'economia local.  
El calendari laboral que es recull en aquest decret ha sigut informat pel Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana, òrgan consultiu on es troben presents les organitzacions sindicals i empresarials més representatives en la Comunitat Valenciana.  
En virtut d'això, a proposta del conseller d'Economia Sostenible, Sectors Productius, Comerç i Treball, i prèvia deliberació del Consell, en la reunió de 12 de juliol de 2019,  
  
  
DECRETE  
  
Article únic. Calendari laboral per a 2020.  
Per a 2020, es declaren, dins de l'àmbit territorial de la Comunitat Valenciana, dies inhàbils, a efectes laborals retribuïts i no recuperables, les dates que a continuació s'indiquen:  
  
1 de gener, Any Nou  
6 de gener, Epifania del Senyor  
19 de Març, Sant Josep  
10 d'abril, Divendres Sant  
13 d'abril, Dilluns de Pasqua  
1 de maig, Festa del Treball  
24 de juny, Sant Joan  
15 d'agost, Assumpció de la Mare de Déu  
9 d'octubre, Dia de la Comunitat Valenciana  
12 d'octubre, Festa Nacional d'Espanya  
8 de desembre, Dia de la Immaculada Concepció  
25 de desembre, Nadal  
  
DISPOSICIÓ FINAL  
  
Única. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
Borriana, 12 de juliol de 2019  
  
El president de la Generalitat  
XIMO PUIG I FERRER  
  
El conseller d'Economia, Sostenible,   
Sectors Productius, Comerç i Treball  
RAFAEL CLIMENT GONZÁLEZ


Còpia Permalink ELI